CELEX: 32013R0671
Language: et
Date: 2013-07-09 00:00:00
Title: Komisjoni rakendusmäärus (EL) nr 671/2013, 9. juuli 2013 , teatavate kaupade klassifitseerimise kohta kombineeritud nomenklatuuris

16.7.2013   
            
            
               ET
            
            
               Euroopa Liidu Teataja
            
            
               L 193/4
            
         KOMISJONI RAKENDUSMÄÄRUS (EL) nr 671/2013,
   9. juuli 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel 60 päeva vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6, järgides Euroopa Liidus kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva kontrolliga nimetatud toodete Euroopa Liitu importimisel.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib siduva tariifiinformatsiooni valdaja tugineda veel 60 päeva vältel vastavalt määruse (EMÜ) nr 2913/92 artikli 12 lõikele 6, järgides liidus kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva kontrolliga nimetatud toodete Euroopa Liitu importimisel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. juuli 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Mitmesugustest tekstiilmaterjalidest koosnev linnukujuline toode mõõtmetega ligikaudu 26 × 32 cm.
                  Toote põhiosa on valmistatud ühekihilisest kõrgete aasadega karusriidest, mille ühele küljele on õmmeldud kroonikujuline kootud riidest tiib. Karusriide teine külg on ääristatud kootud riidest ribaga. Karusriide külge on nokaks õmmeldud kolmnurkne kootud riide tükk. Silmad on trükitud nelinurksetele aasana kinnitatud riidetükkidele ning karusriide külge on õmmeldud kaks jalakujulist kootud riide tükki. Sabaks on dekoratiivselt lõigatud tekstiilmaterjal.
                  Karusriide ülaääre külge on kinnitatud mitmevärvilised ja nummerdatud kootud tekstiilmaterjalist tripid, aasad ja ribad.
               
               
                  6307 90 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, jaotise XI märkustega 7f ja 8a, jaotise XI alamrubriigi märkusega 2 A, grupi 63 märkusega 1 ning CN-koodide 6307, 6307 90 ja 6307 90 10 sõnastusega.
                  Toode ei ole kavandatud peamiselt beebide või väikelaste meelelahutuseks, sest nemad ei tunne toote kuju ega tootele lisatud numbreid ja silte sellisena ära; pigem on toode ette nähtud kasutamiseks kaisulapina. Toodet ei saa seega klassifitseerida muude mänguasjadena rubriiki 9503 (vt ka HSi selgitavad märkused, rubriik 9503, D, esimene lõik).
                  Seega tuleb toode klassifitseerida muu silmkoelise või heegeldatud valmistootena CN-koodi 6307 90 10 alla.
               
            
                  (Vt pildid nr 665 A ja 665 B) (1)
                  
               
               
                   
               
               
                   
               
            
         
      
                  
                     
               
               
                  
                     
               
            
                  
                     665 A
                  
               
               
                  
                     665 B
                  
               
            
         (1)  Pildid on üksnes illustratsiooniks.